Document ID: 32013R0865

A BIZOTTSÁG 865/2013/EU VÉGREHAJTÁSI RENDELETE
(2013. szeptember 9.)
az 1010/2009/EK rendeletnek a tengeri halászati termékekre vonatkozó fogási tanúsítványokról szóló, harmadik országokkal kötött igazgatási megállapodások tekintetében történő módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a jogellenes, nem bejelentett és szabályozatlan halászat megelőzésére, megakadályozására és felszámolására irányuló közösségi rendszer létrehozásáról szóló, 2008. szeptember 29-i 1005/2008/EK tanácsi rendeletre (1) és különösen annak 12. cikke (4) bekezdésére, 14. cikke (3) bekezdésére, 20. cikke (4) bekezdésére és 52. cikkére,
mivel:
(1)
A halászati termékekre vonatkozó fogási tanúsítványokról szóló, harmadik országokkal kötött igazgatási megállapodásokat az 1005/2008/EK rendelet végrehajtására vonatkozó részletes szabályok megállapításáról szóló, 2009. október 22-i 1010/2009/EK rendelet (2) IX. melléklete sorolja fel. Az említett megállapodások az érintett harmadik országok illetékes hatóságai által hitelesített fogási tanúsítványok mintáit is tartalmazzák.
(2)
Az új-zélandi hatóságok módosították az új-zélandi fogási tanúsítvány mintájának külalakját.
(3)
Az 1010/2009/EK rendelet IX. mellékletét ezért ennek megfelelően módosítani kell.
(4)
Az e rendeletben előírt intézkedések összhangban vannak a halászati és akvakultúraágazati bizottság véleményével,
ELFOGADTA EZT A RENDELETET:
1. cikk
Az 1010/2009/EK rendelet IX. melléklete e rendelet mellékletének megfelelően módosul.
2. cikk
Hatálybalépés
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. szeptember 9-én.

Labels: 10
18
15
6